ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱤᱱᱮᱢᱟ

ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ, ᱠᱩᱲᱢᱟᱞᱤ, ᱦᱤᱱᱫᱤ, ᱱᱟᱜᱽᱯᱩᱨᱤ, ᱠᱷᱳᱨᱴᱷᱟ ᱟᱨ ᱥᱟᱱᱛᱟᱞᱤ ᱥᱟᱶᱛᱮ ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟ ᱟᱨ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱛᱮ ᱥᱤᱱᱮᱢᱟ ᱠᱚ ᱵᱮᱱᱟᱣ ᱟᱠᱟᱱᱟ᱾ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱤᱱᱮᱢᱟ ᱠᱚᱫᱚ ᱡᱷᱚᱞᱤᱭᱩᱰ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ᱾

᱒᱐᱑᱕ ᱥᱮᱨᱢᱟ ᱠᱷᱚᱱ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱯᱚᱱᱚᱛ ᱨᱮ ᱥᱤᱱᱮᱢᱟ ᱥᱩᱴᱤᱝ ᱞᱟᱹᱜᱤᱫ ᱥᱟᱪᱟᱨᱦᱮ, ᱫᱷᱚᱨᱚᱢ, ᱟᱹᱨᱤᱪᱟᱹᱞᱤ ᱠᱚ ᱧᱮᱞ ᱚᱪᱚ ᱞᱟᱹᱜᱤᱫ ᱟᱨ ᱥᱤᱱᱮᱢᱟ ᱵᱮᱱᱟᱣ ᱠᱟᱹᱢᱤ ᱛᱮᱭᱟᱨ ᱨᱮ ᱜᱚᱲᱚ ᱥᱚᱦᱚᱫ ᱞᱟᱹᱜᱤᱫ ᱥᱤᱱᱮᱢᱟ ᱵᱮᱱᱟᱣᱤᱭᱟᱹ ᱠᱚ ᱜᱚᱲᱚ ᱮ ᱮᱢᱟ ᱠᱚ ᱠᱟᱱᱟ᱾ ᱒᱐᱒᱐ ᱨᱮ ᱠᱚᱝᱜᱽᱨᱮᱥᱼᱡᱢᱢ ᱜᱩᱴ ᱨᱤᱱᱤᱡ ᱱᱟᱣᱟ ᱥᱚᱨᱠᱟᱨ ᱥᱚᱨᱠᱟᱨ ᱨᱮ ᱦᱮᱡ ᱛᱟᱭᱚᱢ ᱴᱚᱴᱷᱟᱠᱤᱭᱟᱹ ᱥᱤᱱᱮᱢᱟ ᱞᱟᱹᱜᱤᱫ ᱥᱟᱵᱷᱥᱤᱰᱤ ᱠᱚ ᱢᱩᱪᱟᱹᱫ ᱠᱮᱫᱼᱟ᱾

ᱪᱟᱞᱟᱣᱮᱱ ᱥᱮᱨᱢᱟ ᱠᱚ ᱨᱮ ᱯᱚᱱᱚᱛ ᱨᱮ ᱟᱭᱢᱟ ᱦᱤᱱᱫᱤ ᱥᱤᱱᱮᱢᱟ ᱠᱚ ᱥᱩᱴᱤᱝ ᱟᱠᱟᱱᱟ᱾ ᱡᱮᱞᱮᱠᱟ  ᱮᱢ.ᱮᱥ. ᱫᱷᱳᱱᱤ: ᱫᱤ ᱟᱱᱴᱳᱞᱰ ᱥᱴᱳᱨᱤ, ᱮ ᱰᱮᱛᱷ ᱤᱱ ᱫᱟ ᱜᱩᱱᱡᱽ, ᱟᱡᱟᱵᱽ ᱥᱤᱝ ᱠᱤ ᱜᱟᱡᱟᱵᱽ ᱠᱟᱦᱟᱱᱤ, ᱨᱟᱺᱪᱤ ᱰᱟᱭᱨᱤ, ᱵᱮᱜᱟᱢ ᱡᱟᱦᱟᱱ, ᱯᱚᱧᱪᱟᱞᱟᱭᱤᱛ ᱟᱨ ᱤᱞᱟᱠᱟ ᱠᱤᱥᱚᱨᱜᱚᱧᱡᱽ‌ ᱮᱢᱟᱱ᱾ ᱛᱩᱨ ᱵᱤᱱᱟ, ᱢᱚᱦᱩᱣᱟ, ᱛᱩᱨ ᱪᱟᱦᱟᱛ ᱢᱟᱭᱤᱱ, ᱢᱳᱨ ᱜᱚᱣᱚᱱ ᱢᱳᱨ ᱫᱮᱥ ᱟᱨ ᱯᱷᱩᱞᱢᱟᱱᱤᱭᱟ ᱮᱢᱟᱱ ᱟᱭᱢᱟ ᱱᱟᱜᱽᱯᱩᱨᱤ ᱥᱤᱱᱮᱢᱟ ᱦᱚᱸ ᱵᱮᱱᱟᱣ ᱟᱠᱟᱱᱟ᱾

ᱦᱤᱡᱩᱜ ᱠᱟᱱ ᱦᱤᱱᱫᱤ ᱯᱷᱤᱞᱢ ᱞᱳᱦᱟᱨᱰᱟᱝᱜᱟ ᱨᱮ ᱯᱚᱱᱚᱛ ᱨᱮᱱᱟᱜ ᱱᱟᱠᱥᱟᱞᱤᱢ ᱟᱨ ᱥᱮᱨᱮᱱᱰᱟᱨ ᱟᱹᱨᱤ ᱨᱮᱭᱟᱜ ᱠᱟᱛᱷᱟ ᱠᱚᱭ ᱩᱫᱩᱜ ᱥᱚᱫᱚᱨ ᱟᱠᱟᱱᱟ᱾ ᱱᱚᱣᱟ ᱯᱚᱱᱚᱛ ᱫᱚ ᱣᱮᱵᱽ ᱟᱨ ᱴᱤ.ᱵᱤ. ᱥᱤᱨᱤᱡᱽ ᱨᱮᱦᱚᱸ ᱩᱫᱩᱜ ᱥᱚᱫᱚᱨ ᱟᱠᱟᱱᱟ, ᱡᱮᱞᱮᱠᱟ - ᱱᱮᱴᱯᱷᱞᱤᱠᱥ ᱨᱮᱱᱟᱜ ᱡᱟᱢᱛᱚᱨᱟ - ᱥᱟᱵᱽᱠᱟ ᱱᱚᱢᱵᱚᱨ ᱟᱭᱮᱜᱟ ᱟᱨ ᱦᱳᱭᱪᱳᱭ ᱨᱮᱱᱟᱜ ᱫᱷᱟᱱᱵᱟᱫᱽ ᱵᱽᱞᱩᱥ᱾ ᱡᱟᱢᱥᱮᱫᱽᱯᱩᱨ ᱨᱮ ᱮᱠᱛᱟ ᱠᱟᱯᱩᱨ ᱴᱤ.ᱵᱤ. ᱥᱤᱨᱤᱡᱽ, ᱠᱩᱪ ᱛᱳᱦ ᱦᱮ ᱛᱤᱨᱮ ᱢᱮᱨᱮ ᱫᱟᱨᱢᱤᱭᱟᱱ ᱵᱮᱥ ᱮᱢᱟᱱ ᱠᱚᱨᱮ᱾
ᱱᱟᱜᱟᱢ
ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱩᱭᱞᱩ ᱪᱚᱞᱚᱱ ᱪᱤᱛᱟᱹᱨ ᱫᱚ ᱑᱙᱘᱘ ᱥᱟᱞᱮ ᱨᱮ ᱫᱨᱤᱥᱤᱭᱟᱱᱛᱟᱨ ᱤᱱᱴᱟᱨᱱᱮᱥᱱᱟᱞ ᱨᱮᱱᱟᱜ ᱵᱷᱮᱱᱟᱨ ᱨᱮ ᱵᱮᱱᱟᱣ ᱟᱠᱟᱱ ᱟᱠᱟᱨᱟᱱᱛ ᱯᱷᱤᱞᱢ ᱛᱟᱦᱮᱸ ᱠᱟᱱᱟ᱾ ᱥᱟᱱᱛᱟᱲᱤ ᱨᱮᱭᱟᱜ ᱯᱩᱭᱞᱩ ᱥᱤᱱᱮᱢᱟ ᱫᱚ ᱦᱩᱭᱩᱜ ᱠᱟᱱᱟ ᱪᱟᱸᱫᱚ ᱞᱤᱠᱷᱚᱱ᱾ ᱯᱩᱭᱞᱩ ᱱᱟᱜᱽᱯᱩᱨᱤ ᱥᱤᱱᱮᱢᱟ ᱫᱚ ᱥᱚᱱᱟ ᱠᱟᱨ ᱱᱟᱜᱽᱯᱩᱨ (᱑᱙᱙᱒) ᱛᱟᱦᱮᱸ ᱠᱟᱱᱟ᱾ ᱱᱚᱶᱟ ᱯᱷᱤᱞᱢ ᱫᱚ ᱫᱚᱱᱚᱱᱡᱚᱭ ᱱᱟᱛᱷ ᱛᱤᱣᱟᱨᱤ ᱯᱨᱚᱰᱭᱩᱥᱚᱱ ᱟᱨ ᱰᱤᱨᱮᱠᱥᱚᱱ ᱟᱠᱟᱫ ᱛᱟᱦᱮᱸᱫ᱾

 ᱡᱷᱟᱨᱠᱷᱚᱸᱰ ᱨᱮ ᱥᱟᱱᱛᱟᱲᱤ ᱥᱤᱱᱮᱢᱟ

ᱡᱷᱟᱨᱠᱷᱚᱸᱰ ᱨᱮ ᱦᱤᱱᱫᱤ ᱥᱤᱱᱮᱢᱟ

ᱡᱷᱟᱨᱠᱷᱚᱸᱰ ᱨᱮ ᱵᱟᱝᱞᱟ ᱥᱤᱱᱮᱢᱟ

ᱮᱴᱟᱜ ᱥᱤᱱᱮᱢᱟ ᱠᱚ

ᱡᱷᱟᱨᱠᱷᱚᱸᱰ ᱥᱤᱱᱮᱢᱟ ᱨᱮᱱ ᱧᱩᱛᱩᱢᱟᱱ ᱦᱚᱲ

ᱥᱤᱨᱯᱷᱟᱹ
 ᱡᱷᱟᱨᱠᱷᱚᱸᱰ ᱡᱮᱡᱟᱹᱛᱤᱭᱟᱹᱨᱤ ᱥᱤᱱᱮᱢᱟ ᱯᱚᱨᱚᱵᱽ ᱥᱤᱨᱯᱷᱟᱹ

ᱟᱨᱦᱚᱸ ᱧᱮᱞ ᱢᱮ
 ᱥᱤᱧᱚᱛ ᱨᱮᱱᱟᱜ ᱥᱤᱱᱮᱢᱟ
 ᱥᱟᱱᱛᱟᱞᱤ ᱥᱤᱱᱮᱢᱟ
 ᱱᱟᱜᱽᱯᱩᱨᱤ ᱥᱤᱱᱮᱢᱟ
 ᱠᱷᱳᱨᱴᱷᱟ ᱥᱤᱱᱮᱢᱟ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱱᱮᱢᱟ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱤᱱᱮᱢᱟ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱤᱱᱮᱢᱟ